CELEX: 
Language: ro
Date: 2022-01-21 00:00:00
Title: REGULAMENTUL DE PUNERE ÎN APLICARE (UE) / AL COMISIEI de stabilire a normelor de aplicare a Directivei (UE) 2019/883 a Parlamentului European și a Consiliului în ceea ce privește metoda care trebuie utilizată pentru calculul capacității suficiente de stocare specializate

REGULAMENTUL DE PUNERE ÎN APLICARE (UE) …/… AL COMISIEI
            
            
               din 21.1.2022
            
            
               de stabilire a normelor de aplicare a Directivei (UE) 2019/883 a Parlamentului European și a Consiliului în ceea ce privește metoda care trebuie utilizată pentru calculul capacității suficiente de stocare specializate
            
            
               (Text cu relevanță pentru SEE)
            
            
               COMISIA EUROPEANĂ,
            
            
               având în vedere Tratatul privind funcționarea Uniunii Europene, 
            
            
               având în vedere Directiva (UE) 2019/883 a Parlamentului European și a Consiliului din 17 aprilie 2019 privind instalațiile portuare de preluare pentru predarea deșeurilor provenite de la nave, de modificare a Directivei 2010/65/UE și de abrogare a Directivei 2000/59/CE
                  1
               , în special articolul 7 alineatul (4) al doilea paragraf,
            
            
               întrucât:
            
            
               (1)Articolul 7 alineatul (4) literele (a) și (b) din Directiva (UE) 2019/883 prevede o excepție de la obligația generală de a preda toate deșeurile transportate la bord în portul de escală pentru navele care au o capacitate suficientă de stocare specializată pentru toate deșeurile care s-au acumulat și care se vor acumula în timpul călătoriei preconizate până la următorul port de escală.
            
            
               (2)Prin aplicarea metodei de calcul definite în prezentul regulament, statele membre ar trebui să poată pune în aplicare în mod armonizat excepțiile de la obligația generală de a preda toate deșeurile transportate la bord în ceea ce privește disponibilitatea unui spațiu de stocare suficient.
            
            
               (3)Metoda de calcul nu trebuie să se aplice eliminării deșeurilor în temeiul anexei II la Convenția internațională pentru prevenirea poluării de către nave („Convenția MARPOL”). Astfel cum se prevede în anexa II la Convenția MARPOL, eliminarea deșeurilor este reglementată de Convenția MARPOL, conform căreia fie predarea acestor deșeuri este obligatorie în portul în care este descărcată încărcătura înainte de încărcarea unei noi încărcături, fie deversarea în mare este permisă în anumite condiții. În funcție de substanță, predarea reziduurilor de încărcătură reglementate de anexa II la Convenția MARPOL este obligatorie înainte de plecare, sub rezerva procedurilor și controalelor stabilite în temeiul regulilor 13 și 16 din anexa respectivă. Reziduurile de încărcătură prevăzute în anexa II la Convenția MARPOL care conțin substanțe din categoria X, substanțe plutitoare persistente cu viscozitate ridicată din categoria Y și substanțe din categoria Y cu vâscozitate ridicată sau care se solidifică sunt suspuse unei obligații de spălare prealabilă obligatorie și unor cerințe de predare a acestor deșeuri într-o instalație portuară de preluare prevăzute în regulile 13 și 16 din anexa II la Convenția MARPOL.
            
            
               (4)Metoda de calcul nu ar trebui aplicată deșeurilor pescuite în mod pasiv. Nu există întotdeauna stocare specializată pentru acest tip de deșeuri la bord, iar predarea tuturor deșeurilor pescuite în mod pasiv este încurajată de sistemul de recuperare a costurilor prevăzut la articolul 8 alineatul (2) litera (d) din Directiva (UE) 2019/883.
            
            
               (5)Pentru a asigura condiții uniforme pentru aplicarea excepțiilor de la obligația de predare a deșeurilor prevăzute la articolul 7 alineatul (4) literele (a) și (b) din Directiva (UE) 2019/883, este indispensabil ca statele membre să aplice o metodologie armonizată. Prin urmare, actele de punere în aplicare adoptate în temeiul Directivei (UE) 2019/883 trebuie să ia forma unor regulamente de punere în aplicare. 
            
            
               (6)Măsurile prevăzute de prezentul regulament sunt conforme cu avizul Comitetului pentru siguranța maritimă și prevenirea poluării de către nave,
            
            
            
               ADOPTĂ PREZENTUL REGULAMENT:
            
            
               Articolul 1
            
            
               1.Statele membre calculează capacitatea suficientă de stocare specializată pentru aplicarea articolului 7 alineatul (4) literele (a) și (b) și a articolului 9 din Directiva (UE) 2019/883 utilizând metoda prevăzută în anexa I la prezentul regulament. 
            
            
               2.În scopul verificării informațiilor furnizate în conformitate cu anexa 2 la Directiva (UE) 2019/883, prin estimarea generării la bord a diferitelor tipuri de deșeuri, statele membre iau în considerare ratele de generare a deșeurilor prevăzute în anexa II la prezentul regulament.
            
         
         
            
               3.În plus față de ratele de generare a deșeurilor stabilite în anexa II la prezentul regulament, statele membre pot utiliza unul dintre următoarele criterii, sau ambele criterii, pentru a stabili estimările referitoare la generarea la bord a diferitelor tipuri de deșeuri:
            
            
               (a)datele anterioare referitoare la deșeurile generate, pe baza formularelor de notificare prealabilă a deșeurilor și a confirmărilor de predare a deșeurilor disponibile pentru nava în cauză;
            
            
               (b)inspecțiile la bord care permit obținerea de informații cu privire la ratele anterioare de generare a deșeurilor, detalii privind gestionarea deșeurilor la bord și informații privind echipamentele sau zonele de comercializare specifice care afectează rata reală de generare a deșeurilor.
            
            
               Articolul 2
            
            
               Metoda de calcul al capacității suficiente de stocare specializate, prevăzută în anexa I la prezentul regulament, nu se aplică următoarelor tipuri de deșeuri:
            
            
               (a)
                     tipurile de deșeuri reglementate de anexa II la Convenția MARPOL;
            
            
               (b)
                     deșeurile pescuite în mod pasiv.
            
            
               Articolul 3
            
            
               Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            
            
            
               Prezentul regulament este obligatoriu în toate elementele sale și se aplică direct în toate statele membre.
            
            
            
               Adoptat la Bruxelles, 21.1.2022
            
            
               
                     Pentru Comisie
               
               
                     Președinta
                     Ursula VON DER LEYEN
               
            
         
         
            
                  
                     (1)
                  
                        JO L 151, 7.6.2019, p. 116. 
               
            
      
    ---documentbreak--- 
      
         
         
            
               ANEXA I
            
            
               Metoda de calcul al capacității suficiente de stocare specializată a deșeurilor
            
            
            
               1.Metoda utilizează un calcul aritmetic bazat pe cantitățile estimate de deșeuri reținute la bord în raport cu capacitatea maximă de stocare specializată.
            
            
               2.Capacitatea de deșeuri utilizată (UWC), estimată la momentul trimiterii notificării prealabile a deșeurilor către portul de escală și exprimată ca procent din capacitatea maximă de stocare specializată, nu trebuie să depășească un prag predefinit.
            
            
               3.UWC se calculează conform formulei următoare:
            
            
            
               UWC (%) =
                      
            
            
            
               4.UWC trebuie să respecte următoarea condiție:
            
            
            
               UWC (%) < prag 
            
            
            
               unde:
            
            
               A este cantitatea estimată de deșeuri care se reține la bord în momentul plecării din portul de escală (exprimată în m3);
            
            
               M este capacitatea maximă de stocare specializată (exprimată în m3);
            
            
               pragul este valoarea stabilită în tabelul 1 pentru tipul corespunzător de deșeuri și următorul port de escală.
            
            
               Tabelul 1 – Praguri 
            
            
                     
                        Următorul port de escală
                     
                  
                  
                     
                        Anexa I la Convenția MARPOL
                     
                  
                  
                     
                        Anexa IV la Convenția MARPOL
                     
                  
                  
                     
                        Anexa V la Convenția MARPOL
                     
                  
                  
                     
                        Anexa VI la Convenția MARPOL
                     
                  
               
                     
                        Următorul port de escală este un port al UE sau face parte din „grupul de porturi suplimentare selectate” 
                     
                  
                  
                     
                        50 %
                     
                  
                  
                     
                        50 %
                     
                  
                  
                     
                        25 %
                     
                  
                  
                     
                        75 %
                     
                  
               
                     
                        Următorul port de escală nu este un port al UE și nu face parte din „grupul de porturi suplimentare selectate” 
                     
                  
                  
                     
                        25 %
                     
                  
                  
                     
                        50 %
                     
                  
                  
                     
                        20 %
                     
                  
                  
                     
                        25 %
                     
                  
               
         
            
            
               5.În scopul utilizării metodei de calcul pentru o capacitate suficientă de depozitare specializată a deșeurilor, se aplică următoarele dispoziții: 
            
            
               (a)portul de escală, astfel cum este indicat în formularul de notificare prealabilă a deșeurilor prevăzut în anexa 2 la Directiva (UE) 2019/883, este portul spre care se îndreaptă nava și unde se trimite notificarea prealabilă a deșeurilor, în conformitate cu articolul 6 din Directiva (UE) 2019/883;
            
            
               (b)următorul port de escală este portul unde nava face escală după plecare, astfel cum se indică la punctul 2.5 din formularul de notificare prealabilă a deșeurilor prevăzut în anexa 2 la Directiva (UE) 2019/883;
            
            
               (c)cantitatea indicată în a șasea coloană „Cantitatea estimată de deșeuri care urmează a fi generată între momentul notificării și cel al intrării în următorul port de escală” de la punctul 3 din formularul de notificare prealabilă a deșeurilor prevăzut în anexa 2 la Directiva (UE) 2019/883 se referă la deșeurile generate și destinate eliminării într-o instalație portuară de preluare. Cantitățile care pot fi descărcate legal nu se includ în valoarea raportată.
            
            
            
            
               6.„Grupul de porturi suplimentare selectate” include porturile care trebuie considerate porturi ale UE în scopul aplicării pragurilor stabilite în tabelul 1. Porturile incluse în acest grup sunt toate porturile situate în: Islanda, Norvegia, Regatul Unit (inclusiv Insula Man, Insulele Anglo-Normande și Gibraltar) și porturile rusești situate în Marea Baltică. 
            
            
               7.În primii doi ani de aplicare a prezentului regulament, UWC, astfel cum apare calculată la al treilea paragraf din prezenta anexă, poate fi considerată orientativă pentru următoarele deșeuri de tipul „reziduuri de încărcătură”: 
            
            
               (a)Anexa I la Convenția MARPOL – Hidrocarburi: deșeuri uleioase provenite de la spălarea rezervoarelor;
            
            
               (b)Anexa I la Convenția MARPOL – Hidrocarburi: Apa de balast murdară;
            
            
               (c)Anexa V la Convenția MARPOL – Gunoi: reziduuri de încărcătură (dăunătoare pentru mediul marin);
            
            
               (d)Anexa V la Convenția MARPOL – Gunoi: reziduuri de încărcătură (nedăunătoare pentru mediul marin). 
            
            
            
               ANEXA II
            
            
               Tabelul 1: Rate de generare a deșeurilor pentru anexele I, IV și V la Convenția MARPOL
                  1
               
            
            
                     
                        Tipul de deșeu
                     
                  
                  
                     
                        Rata de generare
                     
                  
                  
                     
                        Factor
                     
                  
                  
                     
                        Tratamentul la bord
                     
                  
               
                     
                        Ape de santină uleioase
                     
                  
                  
                     
                        0,01 - 13 m3 pe zi, navele de dimensiuni mai mari generează cantități mai mari.
                     
                  
                  
                     
                        Condensarea și scurgerile din sala mașinilor; dimensiunea navei.
                     
                  
                  
                     
                        Cantitatea poate fi redusă cu 65-85 % prin utilizarea unui separator apă/ulei și evacuarea fracției de apă în mare.
                     
                  
               
                     
                        Reziduuri uleioase (nămol) 
                     
                  
                  
                     
                        De la 0,01 la 0,03 m3 de nămol pe tonă de păcură grea.
                     
                     
                        De la 0 la 0,01 m3 pe tonă de motorină marină.
                     
                  
                  
                     
                        Tipul de combustibil; consumul de combustibil.
                     
                  
                  
                     
                        Evaporarea poate reduce cantitatea de nămol cu până la 75 %
                           2
                        .
                     
                     
                        Incinerarea poate reduce cantitatea de nămol cu cel puțin 99 %.
                     
                  
               
                     
                        Spălarea rezervoarelor (reziduuri lichide) 
                     
                  
                  
                     
                        De la 20 la sute de m3
                     
                  
                  
                     
                        Numărul de curățări ale rezervoarelor; dimensiunea capacității de încărcare.
                     
                  
                  
                     
                        După decantare, fracția de apă poate fi deversată în mare.
                     
                  
               
                     
                        Ape uzate
                     
                  
                  
                     
                        De la 0,01 la 0,06 m3 pe persoană pe zi. Apele uzate sunt uneori amestecate cu alte ape reziduale. Cantitatea totală variază de la 0,04 la 0,45 m3 pe zi pe persoană.
                     
                  
                  
                     
                        Numărul persoanelor aflate la bord; tipul toaletelor; durata călătoriei; tipul tratării: exploatarea unei stații de tratare a apelor uzate sau a unui sistem de mărunțire și dezinfectare generează cantități diferite de deșeuri.
                     
                  
                  
                     
                        Efluenții proveniți de la stațiile de tratare sunt adesea deversați în mare, în cazul în care acest lucru este permis în conformitate cu anexa IV la Convenția MARPOL. 
                     
                  
               
                     
                        Materii plastice 
                     
                  
                  
                     
                        De la 0,001 la 0,008 m3 de materii plastice pe persoană pe zi.
                     
                  
                  
                     
                        Numărul persoanelor aflate la bord.
                     
                  
                  
                     
                        Adesea nu sunt incinerate.
                     
                     
                        Materialele plastice murdare (materialele plastice care au intrat în contact cu alimentele) sunt adesea tratate ca un flux separat de deșeuri. 
                     
                  
               
                     
                        Deșeuri alimentare 
                     
                  
                  
                     
                        De la 0,001 la 0,003 m3 pe persoană pe zi.
                     
                  
                  
                     
                        Numărul persoanelor aflate la bord; provizii.
                     
                  
                  
                     
                        În cazul în care acest lucru este permis în conformitate cu anexa V la Convenția MARPOL, deșeurile alimentare sunt adesea deversate în mare.
                     
                  
               
                     
                        Deșeuri menajere
                     
                  
                  
                     
                        De la 0,001 la 0,02 m3 pe zi pe persoană.
                     
                  
                  
                     
                        Numărul persoanelor aflate la bord; tipul de produse utilizate.
                     
                  
                  
                     
                         
                     
                  
               
                     
                        Ulei pentru gătit 
                     
                  
                  
                     
                        De la 0,01 la 0,08 litri pe persoană pe zi.
                     
                  
                  
                     
                        Numărul persoanelor aflate la bord; tipul de alimente preparat.
                     
                  
                  
                     
                        Deși nu este permis, uleiul pentru gătit este totuși adăugat uneori în rezervorul de nămol.
                     
                  
               
                     
                        Cenușă din incineratoare 
                     
                  
                  
                     
                        De la 0,004 la 0,06 m3 pe lună.
                     
                  
                  
                     
                        Utilizarea unui incinerator; costul utilizării incineratorului.
                     
                  
                  
                     
                        Incineratorul nu este utilizat pentru toate tipurile de deșeuri, ci în special pentru hârtie, uneori pentru nămoluri uleioase. 
                     
                  
               
                     
                        Deșeuri provenite din exploatare 
                     
                  
                  
                     
                        De la 0,001 la 0,1 m3 pe persoană pe zi.
                     
                  
                  
                     
                        Dimensiunea navei; tipul încărcăturii.
                     
                  
                  
                     
                         
                     
                  
               
                     
                        Reziduuri de încărcătură 
                     
                  
                  
                     
                        0,001 - 2 % din încărcătură.
                     
                  
                  
                     
                        Tipul încărcăturii.
                     
                     
                        Dimensiunea navei.
                     
                  
                  
                     
                         
                     
                  
               
               
            
               Tabelul 2: Rate de generare a deșeurilor pentru anexa VI la Convenția MARPOL privind deșeurile (sisteme de epurare a gazelor de eșapament, „EGCS”)
            
            
                     
                        Tip de EGCS
                     
                  
                  
                     
                        Coeficient
                     
                  
                  
                     
                        Unitate
                     
                  
                  
                     
                        Exemple
                     
                     
                        (motor de 10 MW sau consum de păcură grea de 40 t/zi)
                     
                  
               
                     
                        Producător 1
                     
                  
               
                     
                        Cantitatea de nămol în buclă deschisă
                     
                  
                  
                     
                        0,1
                     
                  
                  
                     
                        kg/MWh
                     
                  
                  
                     
                        0,1 x 10 MW x 24 = 24 kg/zi
                     
                  
               
                     
                        Cantitatea de nămol în buclă închisă (DAF- BOTU)
                     
                  
                  
                     
                        3,5 - 7,0
                     
                  
                  
                     
                        kg/MWh, în funcție de
                     
                     
                        consumul specific de păcură (SFOC), viteza maximă continuă (MCR) și calitatea combustibililor
                     
                  
                  
                     
                        3,5 x 10 MW x 24 = 840 kg/zi
                     
                  
               
                     
                        Cantitatea de nămol în buclă închisă (BOTU-M)
                     
                  
                  
                     
                        3,0
                     
                  
                  
                     
                        l/MWh/S%, în funcție de SFOC, MCR și calitatea combustibililor
                     
                  
                  
                     
                        3,0 x 10 MW x 24 x S2.5% = 1800 l/zi
                     
                  
               
                     
                        Producător 2
                     
                  
               
                     
                        Cantitatea de nămol în buclă închisă
                     
                  
                  
                     
                        2,5 - 3,0
                     
                  
                  
                     
                        Kg/t de păcură grea consumată
                     
                  
                  
                     
                        2,5 x 40 t/zi = 100 kg/zi
                     
                  
               
         
            
            
               NB: cantitatea de nămol generat de sistemul de epurare a gazelor de eșapament depinde, în ultimă instanță, și de caracteristicile fiecărei instalații: prin urmare, se impune consultarea manualului sistemului de epurare a gazelor de eșapament furnizat de producător. Informațiile din tabelele furnizate de întreprinderile interesate.
            
            
            
         
         
            
                  
                     (1)
                  
                        Extras din studiul EMSA intitulat „The Management of Ship-Generated Waste On-board Ships” (Gestionarea deșeurilor generate de nave la bord), ianuarie 2017.
               
               
                  
                     (2)
                  
                        Evaporarea fracției de apă din nămolurile din petrol este un proces care trebuie gestionat cu grijă și realizat numai în măsura în care permite combustia nămolurilor destinate incinerării.